🔗 **Varnostni pas: zakaj ga (še vedno) potrebujemo – in zakaj je njegova raba obvezna?**

Varnostni pas je že desetletja sinonim varnosti v vozilu, a kljub temu podatki Policije kažejo, da kar **polovica letos umrlih voznikov in potnikov v vozilih ni bila pripeta**. V letu 2025 je Policija obravnavala že skoraj **15.000 kršitev zaradi neuporabe pasu**, kar je zaskrbljujoče.

✅ Pravilna uporaba varnostnega pasu zmanjša tveganje za smrtne poškodbe pri čelnem trku za do 60 % na prednjih sedežih in do 44 % na zadnjih sedežih (EU, 2024).  
✅ V Sloveniji sicer kar 95,4 % potnikov uporablja varnostni pas, a pri potnikih na zadnjih sedežih je odstotek še vedno precej nižji – 85,6 % (Trendline 2024).  
✅ Pri tem velja poudariti, da varnostne zračne blazine **niso nadomestek**, temveč dopolnitev delovanja pasu.

V sodobnih vozilih pasovi vsebujejo napenjalnike in omejevalnike sile, zato je pravilna namestitev ključna. Zgornji del pasu naj poteka preko rame (ne čez vrat), spodnji pa tesno preko bokov – nikakor preko trebuha.

➡️ Vzglavnik naj bo v višini vrha glave ali ušes, sedežni položaj pa vzravnan, da preprečimo zdrs pod pasom (učinek “submarining”).

Varnostni pas je vaš prvi varnostni sistem v vozilu – zato se (pravilno) pripnite **vedno** in povabite k temu tudi sopotnike.

Več strokovnih informacij in priporočil preberite v celotnem prispevku 👉  
🔗 [Varnostni pas – nuja in obveza](https://www.avp-rs.si/?p=122020&preview_id=122020&preview_nonce=8660f2d363&_thumbnail_id=122024&preview=true)